Irene Sáez
<s>Irene Lailin Sáez Conde (Caracas, 13. prosinca 1961.) je venezuelanska političarka i bivši model.</s><s>Rođena je u Caracasu, a 1981. godine je prvo postala Miss Venezuele, a onda i, sa samo 19 godina, Miss Universe, postavši tako prva Venezuelanka kojoj je uručena kruna najljepše žene svijeta.</s><s>Nakon godina rada kao model, početkom 90-ih godina okreće se politici i 1992. godine postaje načelnica općine Chacao, najbogatije administrativne jedinice Caracasa.</s><s>Kao načelnica, uvelike je smanjila stopu kriminalitete te joj je u narednim godinama popularnost toliko porasla da za izbore 1995. godine uopće nije vodila kampanju.</s>

<s>Godine 1998., kandidirala sa za predsjednicu Venezuele, ali je završila treća s manje od 3% glasova, na izborima na kojima je Hugo Chávez osvojio premoćnu većinu.</s><s>Nedugo nakon izbora, postala je guvernerka savezne države Nueva Esparta; s pozicije se povukla 2000. godine, prema vlastitim riječima zbog trudnoće, ali usred brojnih glasina kako ju je Chávez naprosto uklonio s pozicije.</s>

<s>Danas živi sa suprugom u Miamiju.</s>

<s>Venezuelanske manekenke
Venezuelanski političari
Misice
Miss Venezuela
Biografije, Caracas</s>

